CELEX: 21994A1231(22)
Language: hu
Date: 1993-02-01 00:00:00
Title: Megállapodás levélváltás formájában az Európai Közösség és Románia között a belföldi közlekedési infrastruktúráról

Fontos jogi nyilatkozat

|

21994A1231(22)

Hivatalos Lap L 357 , 31/12/1994 o. 0184 - 0185 finn különkiadás fejezet 11 kötet 35 o. 0186  svéd különkiadás fejezet 11 kötet 35 o. 0186 

		Megállapodáslevélváltás formájában az Európai Közösség és Románia között a belföldi közlekedési infrastruktúrárólA. A Közösség leveleUram!Megtiszteltetés számomra megerősíteni azt, hogy a Közösség, ahogyan az egyrészről a Közösség és tagállamai, másrészről Románia közötti Európa-megállapodás tárgyalása során is elhangzott, teljesen tudatában van azoknak az infrastrukturális és környezeti problémáknak, amelyekkel Romániának a közlekedési ágazatban szembe kell néznie, és hogy adott esetben a rendelkezésre álló pénzügyi keretek között támogatni fogja a belföldi közlekedési infrastruktúra fejlesztésének finanszírozását, ideértve a közúti, a vasúti, a belvízi úti és a kombinált közlekedési infrastruktúrát.Tudomásul veszem azt, hogy Románia sürgős pénzügyi támogatás iránti igényét fejezte ki annak érdekében, hogy belföldi közlekedési infrastruktúráját hozzáigazítsa a területén áthaladó megnövekedett forgalomhoz.A Felek kijelentik, hogy kezdetben a meglévő kereskedelmi és együttműködési megállapodás feltételei szerint igyekeznek megtalálni azokat az eszközöket, amelyek segítségével hozzájárulhatnak az említett infrastruktúra fejlesztéséhez, különösen a Románia területén áthaladó forgalomra vonatkozó projektekhez, ideértve a határátkelőhelyek fejlesztését, kereszteződés nélküli csomópontok építését, viaduktok helyreállítását és a Románia nyugati határa és Bulgáriával határos dunai átkelőhelyek közötti közúti kapacitás növelését, a projektek hatályban lévő eljárások szerinti értékelésének sérelme nélkül.Lekötelezne, ha megerősítené azt, hogy Kormánya egyetért-e a fentiekkel.Kérem, Uram, fogadja megkülönböztetett nagyrabecsülésem kifejezését.a Közösség részérőlB. Románia leveleUram!Megtiszteltetés számomra, hogy igazolhatom mai levelének kézhezvételét, amely a következőképpen szól:"Megtiszteltetés számomra megerősíteni azt, hogy a Közösség, ahogyan az egyrészről a Közösség és tagállamai, másrészről Románia közötti Európa-megállapodás tárgyalása során is elhangzott, teljesen tudatában van azoknak az infrastrukturális és környezeti problémáknak, amelyekkel Romániának a közlekedési ágazatban szembe kell néznie, és hogy adott esetben a rendelkezésre álló pénzügyi keretek között támogatni fogja a belföldi közlekedési infrastruktúra fejlesztésének finanszírozását, ideértve a közúti, a vasúti, a belvízi úti és a kombinált közlekedési infrastruktúrát.Tudomásul veszem azt, hogy Románia sürgős pénzügyi támogatás iránti igényét fejezte ki annak érdekében, hogy belföldi közlekedési infrastruktúráját hozzáigazítsa a területén áthaladó megnövekedett forgalomhoz.A Felek kijelentik, hogy kezdetben a meglévő kereskedelmi és együttműködési megállapodás feltételei szerint igyekeznek megtalálni azokat az eszközöket, amelyek segítségével hozzájárulhatnak az említett infrastruktúra fejlesztéséhez, különösen a Románia területén áthaladó forgalomra vonatkozó projektekhez, ideértve a határátkelőhelyek fejlesztését, kereszteződés nélküli csomópontok építését, viaduktok helyreállítását és a Románia nyugati határa és Bulgáriával határos dunai átkelőhelyek közötti közúti kapacitás növelését, a projektek hatályban lévő eljárások szerinti értékelésének sérelme nélkül.Lekötelezne, ha megerősítené azt, hogy Kormánya egyetért-e a fentiekkel."Van szerencsém megerősíteni azt, hogy Románia kormánya egyetért az Ön levelében foglaltakkal.Kérem, Uram, fogadja megkülönböztetett nagyrabecsülésem kifejezését.Románia kormánya részéről--------------------------------------------------